AOT ยอมเฉือนเนื้อ 2 พันลบ.จบพิพาท “กรมธนารักษ์” ขึ้นค่าเช่าดอนเมือง-ภูมิภาค
AOT ยอมเฉือนเนื้อ 2 พันลบ.จบพิพาท “กรมธนารักษ์” ขึ้นค่าเช่าดอนเมือง-ภูมิภาค
AOT ยอมเฉือนเนื้อ 2 พันลบ.จบพิพาท “กรมธนารักษ์” ขึ้นค่าเช่าดอนเมือง-ภูมิภาค
25 ก.ค. 2562

บริษัท ท่าอากาศยานไทย จำกัด (มหาชน) หรือ AOT แจ้งว่า กรมธนารักษ์ได้ปรับเงื่อนไขการเรียกเก็บค่าตอบแทนการใช้ประโยชน์ในที่ราชพัสดุ ณ ท่าอากาศยานดอนเมือง และท่าอากาศยานภูมิภาค ซึ่งประกอบด้วย ท่าอากาศยานภูเก็ต ท่าอากาศยานเชียงใหม่ ท่าอากาศยานแม่ฟ้าหลวงเชียงราย และ ท่าอากาศยานหาดใหญ่จากบริษัท ตั้งแต่ปี 2560-2575 ในอัตราร้อยละ 5.5 ของประมาณการรายได้ที่ ทอท.เสนอ จากเดิม ท่าอากาศยานดอนเมืองเก็บอัตราร้อยละ 5 และ ท่าอากาศยานภูมิภาคเก็บร้อยละ 2 ของรายได้ทั้งหมด
ดังนั้น AOT จะต้องชำระค่าตอบแทนการใช้ประโยชน์ในที่ราชพัสดุของท่าอากาศยานดอนเมืองและท่าอากาศยานภูมิภาค ตั้งแต่ปี 2560-2561 เป็นเงิน 2,447.92 ล้านบาทเพิ่มเติมจากที่จ่ายไว้เดิม เป็นเงิน 242.83 ล้านบาท และในปี 2562 คาดว่าจะต้องจ่ายค่าตอบแทนเป็นเงินประมาณ 1,444.30 ล้านบาท เพิ่มเติมจากที่ประมาณการไว้เดิม 1,282.82 ล้านบาท
ทั้งนี้ ที่ประชุมคณะกรรมการบริษัท เมื่อวันที่ 24 ก.ค.62 ได้มีมติให้ความเห็นชอบการกำหนดค่าตอบแทนการใช้ประโยชน์ในที่ราชพัสดุ ณ ท่าอากาศยานดอนเมือง และท่าอากาศยานภูมิภาค ในปี 2560-2575 ตามที่ ทอท.และ กรมธนารักษ์ได้ทำความตกลงกัน
 